Plasy

Plasy (saksa keeles Plass) on linn Tšehhis Plzeňi maakonnas Plzeňi põhjaringkonnas. Plasy asub Plzeňi kesklinnast ligikaudu 21 km põhjas.

Plasy linn on tekkinud 1144. aastal rajatud tsistertslaste kloostri juurde. Hussiidid põletasid kloostri maha 1421. aastal. 15. ja 16. sajand olid Plasyle languse aeg. Alles pärast 1620. aastal toimunud Valgemäe lahingut paranes kloostri olukord ja suurem osa sellele kuulunud varast tagastati. 18. sajandil ehitati kloostri hooned ümber barokkstiilis. 1785. aastal tsistertslaste klooster likvideeriti. 1826. aastal ostis endise kloostri hooned Klemens von Metternich.Historie města Město Plasy. Vaadatud 18. juulil 2025

Endise Plasy tsistertslaste kloostri kompleks on riiklik kultuurimälestis.O městě Město Plasy. Vaadatud 18. juulil 2025

 Viited 

Kategooria:Tšehhi linnad
Kategooria:Plzeňi maakond